钦定古今图书集成/明伦汇编/家范典/第012卷 > 家语 > 《大婚解》
## 钦定古今图书集成/明伦汇编/家范典/第012卷 > 家语 > 《大婚解》

孔子曰：“昔三代明王必敬妻子也，盖有道焉。妻也者，
亲之主也；子也者，亲之后也。敢不敬与？是故君子无
不敬。敬也者，敬身为大；身也者，亲之支也，敢不敬与？
不敬其身，是伤其亲；伤其亲，是伤本也；伤其本，则支
从之而亡。”

又

孔子曰：“仁人不过乎物，孝子不过乎亲。”是故仁人之
事亲也如事天，事天如事亲，此谓《孝子成身》。